OpenLLM-France/wikimedia huggingface dataset:
# Volèm

Volèm es una cançon de Goulamas'k :
Volèm volèm volèm volèm pas trabalhar
Sèm pas nascuts per trabalhar sèm nascuts per trimar Gaita lo solelh que caufa la codena Al prèp de la chiminièira quand fa freg defòra
Dins la ribièira tranquil quand te pren la susada La manivèla l’ai ja virada Virada tanben la pompa que fa montar l’aiga E aquela aigueta me refresca pas Me refresca pas quand se cal trabalhar
Volèm volèm volèm volèm pas trabalhar
Volèm pas trabalhar per patron que dòna pas lo sòu
Se i a pas res per manjar i anirem pas per trimar Vai-z-i fagas pas lo colhon, trimes pas pel capital Que sèm pas de pebrons per nos faire trabalhar sens sòu
Lo margue del bigòs l’ai ja tastat E pòdi dire que m’a fach susar La pala tanben l’ai manejada E es per tot aquò que volèm pas trabalhar
Volèm volèm volèm volèm pas trabalhar
Al prèp de la ribièira i a un pibol qu’es traucat Lo rossinhòl i canta i canta i canta plan Lo vent que bufa per aquela garriga Nos canta la cançon la cançon que va plan Ai copada l’erba ai cavada la tèrra
Ai fach de tot e mai que de rason
Cal faire çò que cal faire per far manjar lo pichon Mas es quand i sèm obligats que volèm pas trabalhar
Volèm volèm volèm volèm pas trabalhar
# Volusian

Volusian (mòrt en aost de 253, Interamna) foguèt un coemperaire roman que reinèt ambé son paire Trebonian Gal de 251 a 253. Foguèt assassinat durant una revòuta dei legions de Danubi.
# Tractat de Saint-Clair-sur-Epte

Lo Tractat de Saint-Clair-sur-Epte que ho conclusit enter lo rei de França Carles III lo Simple e lo capdau Normand (qu'ei a díser Viking) l'11 de julhet de 911. Per aqueth tractat lo rei de França que dava ua partida occidentau de Neustria en balhatge a Rollon dab la condicion qu'aqueth e prengosse lo batiatge en tot reconéisher lo rei de França con senhor e en s'engatjant a emparar França contra l'entrada d'envasidors vikings (e mei que mei peu Sèina).
Per'mor d'aqueth tractat los Normands que s'installèn en Neutria qui vadore Normandia. Chic a chic que's hiquèn a parlar en lenga d'oïl en tot i hornir paraulas nordicas (mei que mei dens lo lexic de la mar e de las armas).
# Tractat de Verdun

Lo Tractat de Verdun que ho establit en 843 enter los tres hilhs de Loís lo Pietadós (egaument arrèr-hilhs de Carlesmanhe) entà partajà's lo territòri de l'Empèri Carolingian (l'empèri de Carlesmanhe).
Lotari, Loís lo Germanic e Carles lo Cap-pelat qu'es s'autregèn respectivament los reiaumes de Frància Mejana (o Lotaríngia), de Frància Orientau e de Frància Occidentau.
A l'origina, Lotari qu'ensagè d'eretar sol de l'empèri en bèth pelejar contre los sons dus hrairs (qui s'èran aligats dab lo Jurament d'Estrasborg, 842). Fin finala, qu'avó d'acceptar lo Tractat de Verdun en bèth acabar atau la guèrra de succecion.
# Tractat de Saint-Germain-en-Laye

Lo Tractat de Saint-Germain-en-Laye es un tractat signat lo 10 de setembre de 1919 a Saint-Germain-en-Laye. Fa partida dei tractats de patz que marcan la fin de la Premiera Guèrra Mondiala (1914-1918). Definís lo reglament dau conflicte entre leis Aliats e Àustria. Sei clausas organizèron lo partiment de la partida austriana d'Àustria-Ongria entre leis Estats venguts independents en 1918 (Polonha, Checoslovaquia, Iogoslavia...), l'annexion de certanei territòris frontaliers per Itàlia e Romania e la mesa en plaça de l'Àustria contemporanèa. De mai, la fusion entre Àustria e Alemanha foguèt enebida. En mai d'aquò, lei fòrças militaras austrianas foguèron limitadas e lo país deguèt pagar de reparacions. Enfin, leis Estats novèus poguèron reclamar la restitucion deis òbras d'art presentas dins lei colleccions imperialas reünidas per lei Habsborg.
Aqueu tractat confiermèt la disparicion d'Àustria-Ongria, poissança majora en Euròpa dempuei la fin de l'Edat Mejana. Pasmens, sa consequéncia principala foguèt la desorganizacion prefonda de l'economia de l'Euròpa Centrala en causa de la multiplicacion dei frontieras dins la region. En particular, aquò entraïnèt una crisi economica e sociala grèva en Àustria. Ansin, l'oposicion au sistèma de Versalhas foguèt un sentiment fòrt dins la populacion austriana, çò que favorizèt l'annexion dau país per l'Alemanha Nazi d'Adolf Hitler en 1938.

## Liames intèrnes

* Premiera Guèrra Mondiala.
* Tractat de Versalhas.

## Bibliografia

* (fr) Georges Morgain, La Couronne autrichienne et le Traité de Saint-Germain, Sirey, 1927.

## Nòtas e referéncias

* ↑ D'alhors, a sa naissença, Hitler èra austrian. Perdiguèt sa nacionalitat en 1925 e foguèt naturalizat alemand en 1932.
# Tractat de Troyes (1420)

Lo Tractat de Troyes foguèt signat lo 21 de mai de 1420 durant la Guèrra de Cent Ans. Après la desfacha francesa d'Azincourt en 1415, la foliá dau rèi Carles VI (1380-1422) e la guèrra civila entre Borgonha e Armanhac, marquèt l'apogèu de la supremàcia anglesa pendent lo conflicte. Sa clausa principala previsiá de donar lo tròne de França après la mòrt de Carles VI au fiu d'Enric V (1413-1422) per unificar lei dos reiaumes. Una segonda clausa importanta atacava la legitimat dau fiu de Carles VI, lo futur Carles VII (1422-1461), per l'empachar de rèinar. Pasmens, Carles VII refusèt de reconóisser lo tractat e, gràcias au sostèn dei senhors dau sud de França, poguèt contuniar la guèrra fins a sa victòria finala en 1453.

## Liames intèrnes

* Batalha d'Azincourt.
* Carles VI de França.
* Guèrra de Cent Ans.
# Tractat de Versalhas de 1783

Lo tractat de Versalhas de 1783 foguèt signat per França, Espanha e la Grand Bretanha que complèta lo tractat de París de 1783 signat pels Britanics e los representants de las Tretze Colonias d'America del Nòrd qu'acaba la guèrra d'independéncia dels Estats Units d'America, que los Franceses e Espanhòls combatèron al costats dels insurgents.
Pel tractat de Versalhas, la Grand Bretanha torna una partida de las seunas possessions qu'aviá acquerit amb lo tractat de París de 1783 :
* A Espanha torna Menòrca e las doas Florida (mas la Grand Bretanha garda Gibartar),
* A França tornan los Establiments franceses de l'Ìndia, uèit lòtjas (Balassore, Kassimbazar, Yougdia, Dacca, Patna, Mazulipatam, Calicut e Surat).
França garda l'illa de Gorèa e Senegal e qualques illas de las Antilhas (Martinica, Guadalope, Santa Lúcia) ainsi que Sant Pèire e Miquelon. A las Antilhas, en mai, li tornan las illas de Tobago e de Trinitata. Li torna, sens cap de restriccions, la sobeiranetat entièra de Dunkerque. Obtenguèt un drech de pèsca al larg de Tèrra Nòva, sus las còstas nòrd-èst e oèst, dempuèi lo cap Sant Jean fins al Cap Raye.

## Articles connèxes

* Revolucion americana
* Tractat de París de 1783
# Tractat de Rumans

Lo tractat de Rumans foguèt signat a Rumans d'Isèra (Droma) lo 30 de març de 1349 entre Umbèrt II de Vianés e lo reialme de França. Lo Daufin vendèt son principat a França, que ganhèt alara fòrça territòris a l'èst de Ròse.
Lo tractat prevesiá tanben:
* que lo Daufinat seriá lo fièu dau filh ainat dau rei de França, qui portariá lo títol de Daufin ;
* que lo Daufinat auriá un estatut fiscal particular, l' estatut delfinal.

## Bibliografia

Laurent Jacquot Société d'Etudes Historiques de Romans - Bourg de Péage, Humbert II et les Romanais, Les Cahiers de Léoncel, 2000.
# Tractat de Saragossa

Aprèp lo viatge de Magellan, lo tractat de Saragossa (22 d'abril de 1529) jol papa Clamenç VII fixa la segonda linha de partiment dins lo Pacific a 133° de longitud èst, amb un enclavament espanhòl per las Filipinas. Amb aqueles tractats, Espanhòls e Portugueses considèran totes aqueles que descòbran de tèrras coma de corsaris.

## La question de las Molucas

Las Illas Molucas, dins l'Indonesia actuala, consideradas coma lo "brèç de totas las espècias", èran estat visitadas d'en primièr pels portugueses en 1512.
En 1511 Anfós d'Albuquerca conquistèt Malaca pel rei Portugués, puèi lo centre del comèrci asiatic. Coneissent alara luòc secret de las pretendudas « illas de las espècias » – las illas Banda dins las Molucas, unica font mondiala de notz muscada e de clavèl de giròfle – aviá enviat una expedicion capitanejada per Antonio de Abreu a Banda, que foguèron los primièrs Europèus a arribar en 1512. Abreu partiguèt puèi per l'illa d'Ambon que son vice-captani Francisco Serrão i aviá fait naufragi al larg de Ternate, e obtenguèt una licéncia per bastir una fortalesa portuguesa: lo Fòrt de São João Baptista de Ternate.
De letras enviadas per Serrão a Ferrand Magellan, d'amics e benlèu de cosins, descrivant las « illas de las espècias », contribuiguèron de persuadir la corona espanhòla per financiar la primièra circumnavegacion començada per Magellan (e complida per Juan Sebastián Elcano). Atenguèt las Molucas en 1520 mas morriguèt pauc abans d'aver pogut rejónher Serrão sus l'illa de Ternate.
Aprèp l'expedicion de Magellan (1519-1522), Carles V envièt una expedicion dirigida per García Jofre de Loaísa per colonizar las illas, affirmant qu'èran dins sa zona del Tractat de Tordesillas. L'expedicion antenguèt amb dificultat las Molucas e arrambèt a Tidore, ont los Espanhòls bastiguèron mai tard un fòrt. Lo conflicte amb los Portugueses ja establits surs l'illa èra alara inevitable, s'acabant per la desfacha espanhòla, aprèp un an de combats e foguèt Aprèp d'un decenni d'afrontaments per la possedir.

## Preparatiu

Joan III e Carles Quint s'arranguèron per que pas degun mai siá enviat cercar de giròfle o mai espècias a las Molucas fins a çò que la proprietat de la region siá plan definida. Per realizar los calculs, cadun nomenèt tres astronòmas, tres pilòts e tres òmes de sciéncia que se reüniguèron a Badajoz e Elvas. Pasmens s'acordèron pas perque avián pas de metòdes rigoroses per calcular la longitud e que cadun s'attribuián las illas.

## Lo tractat

Pel tractat de Saragossa, se definís la continuacion del meridian de Tordesillas coma essent a 297,5 lègas des Illas Molucas. Portugal paguèt a Espanha 350 000 ducats d'aur. Carles Quint aviá besonh d'aquel argent per financiar las guèrras contra lo seu rival Francés I$^r$ de França e la liga de Conhac.
Los plenipotenciaris èran António Azevedo Coutinho per Portugal e per Espanha, Mercurio de Gatinara, Comte Gatinara, Garcia de Loyosa, evèsque d'Osma, e Garcia de Padilla, comandaire de Calatrava.
De mesuras fachas mai tard mostrèron que, segon lo Tractat de Tordesillas, las illas se trapavan en territòri portugués.
# Tractat de Trianon

Lo Tractat de Trianon es un dei tractats de patz que marquèt la fin de la Premiera Guèrra Mondiala (1914-1918). Foguèt signat lo 4 de junh de 1920 a Versalhas entre lei poissanças venceiritz e Ongria. Segon lei decisions presas durant lo conflicte e la conferéncia que menèt a la signatura dau Tractat de Versalhas, Romania, Iogoslavia e Checoslovaquia poguèron obtenir l'annexion dei regions pobladas per d'Eslovacs, d'Eslaus e de Romandés. En revènge, coma leis autrei vencuts de la guèrra, Ongria obtenguèt pas lo meteis drech. Aquò aguèt per consequéncia la formacion d'una Ongria fòrça reducha e de minoritats magiarofònas dins plusors país d'Euròpa Centrala.
Dins lei fachs, Ongria passèt de 21,5 milions d'abitants e de 325 411 km² a 6,3 milions e 93 028 km². Perdiguèt tanben son accès a la Mar Adriatica e son estatut de poissança europèa per venir un estat pichon enviroutat per de vesins poderós. Pasmens, lo problema pus grèu foguèt lo refús deis Aliats d'integrar de territòris poblats per de majoritats magiarofònas dins lo país. Ansin, se, en 1914, solament 45% de la populacion d'Ongria èra magiara, en 1919, aperaquí 3,3 milions de Magiars vivián en fòra d'Ongria. En consequéncia, durant l'entre doas guèrras, Ongria sostenguèt lei projèctes de revision dau sistèma de Versalhas. Se raprochèt ansin pauc a pauc de l'Alemanha Nazi. A l'iniciativa d'Adolf Hitler, aquò li permetèt de recuperar lei territòris revendicats e quauquei regions suplementàrias per assegurar la continuitat territòriala dei regions magiarofònas. Lo país participèt ansin a la Segonda Guèrra Mondiala (1939-1945) dins lo camp alemand fins a la presa de Budapèst per lei Sovietics en genier de 1945.
Uei, lo Tractat de Trianon es totjorn denonciat per lei nacionalistas ongrés que revendican un cambiament de frontieras per integrar de zònas pobladas per d'Ongrés en Ongria. Pasmens, l'adesion dei país d'Euròpa Centrala a l'Union Europèa a limitat lo problema en permetent lei desplaçaments liures de cada abitant de la region. De mai, de drechs particulars son desenant reconeguts ai minoritats magiarofònas dins lei país vesins.

## Liames intèrnes

* Premiera Guèrra Mondiala.
* Sistèma de Versalhas.
* Tractat de Saint-Germain-en-Laye.

## Bibliografia

* (en) Paul R. Brass, Ethnic Groups and the State, Taylor & Francis, 1985.
* (en) Piotr Eberhardt, Ethnic Groups and Population Changes in Twentieth-Century Central-Eastern Europe: History, Data, Analysis, M E Sharpe Inc., 2003.
* (en) Oskar Krejčí, Geopolitics of the Central European Region : The View from Prague and Bratislava, Lulu.com, 2005.

## Nòtas e referéncias

* ↑ Una excepcion foguèt prevista per la vila de Sopron, situada a la frontiera entre Àustria e Ongria. Pasmens, la question regardava dos país vencuts. Un vòte foguèt organizat e la ciutat chausiguèt d'integrar Ongria.
* ↑ Lo país perdiguèt egalament sei ressorsas minieras e l'aparicion de frontieras novèlas geinèt fòrça la reconstruccion de son economia.
* ↑ Per exemple, lo 4 de junh de 2006, una manifestacion recampèt 400 personas a Versalhas.
# Wilhelm Röntgen

Wilhelm Conrad Röntgen (1845 - 1923) foguèt un fisician alemand descobreire de la radiacion electromagnetica en longitud d'onda, origina dels rais X, premiat amb lo Prèmi Nobel de Fisica l'an 1901.

## Biografia

Nascut lo 27 de març de 1845 dins la vila de Lennep, en Prússia a aquesta epòca. La siá familha emiguèt als Païses Basses quand el aviá pas que tres ans. Estudièt l'educacion primària a l'Institut Martinus Herman van Doorn, per posteriorament assistir a la Utrecht Technical School, d'ont foguèt forabandit per aver realizat una caricatura d'un dels sieus professors, acte que neguèt aver comés.
En 1865 assistiguèt als corses de l'Universitat d'Utrecht en mai dels sieus estudis d'engenhariá mecanica a l'Universitat Politecnica de Zuric, e obtenguèt son doctorat l'an 1869.

## Investigacion scientifica

En 1874 inicièt lo sieu prètzfach d'ensenhament en realizant de conferéncias a l'Universitat d'Estrasborg e en 1875 foguèt nomenat professor de l'Academia d'Agricultura de Hohenheim, Wurtemberg. En 1876 tornèt a Estrasborg coma professor de Fisica e en 1879 foguèt nomenat cap del departament de fisica de l'Universitat de Giessen. Aprés aquesta universitat venguèt fisician en cap de l'Universitat de Würburg l'an 1888 e en 1900 o foguèt de l'Universitat de Munic a la demanda del govèrn de Baviera.
Lo 8 de novembre de 1895 descobriguèt los Rais X, inicialament nomenats rais Röntgen. Lo 5 de genièr de 1896 los jornals austrians se faguèron resson de la descobèrta, en essent, a comptar d'aquel moment, los Rais X aplicats a totes los camps de la medecina.
Mercés a la siá descobèrta en 1901 foguèt premiat amb lo primièr Prèmi Nobel de Fisica. Lo prèmi se concediguèt oficialament: en reconeissença dels extraordinaris servicis qu'a balhat per la descobèrta dels notables rais que pòrtan lo sieu nom. Röntgen donèt la recompensa monetària a la siá universitat, e de la meteissa manièra que Pierre Curie o fariá qualques ans pus tard, refusèt d'enregistrar qual que siá brevet ligat a la siá descobèrta per de rasons eticas. Los rais foguèron inicialament batejats amb lo sieu nom, mas Röntgen refusèt l'omenatge, per aquesta rason foguèt adoptat lo nom de rais X.
Röntgen Moriguèt lo 10 de febrièr de 1923 a la siá residéncia de Munic.
# Will Sasso

William "Will" Sasso es un famós actor canadian de cinèma e de teatre.
# Wilhelm Schickard

Wilhelm Schickard (Herrenberg, 22 d'abril de 1592 - Tübingen, 23 d'octobre de 1635) foguèt un astronòm e matematician alemand.
# Wilhelmina Mary Wiacek

Wilhelmina Mary Wiacek (14 de novembre de 1916-Brantford (Ontario), 17 de julhet de 2016) es una romanista canadenca. Estudièt al St. Michael’s College de l'Universitat of Toronto, puèi a la Sorbona ont obtenguèt lo doctorat. Foguèt d'annadas ensenhaira de francés a l'escòla de Leaside, a Toronto. Publiquèt en 1968 un lexic dels noms de lòc dins las òbras dels trobadors.

## Referéncias

* ↑ ISNI 0000 0003 8581 0231.
* ↑ Wilhelmina Mary Wiacek. Lexique des noms géographiques et ethniques dans les poésies des troubadours des XIIe et XIIIe siècles, París: A. G. Nizet, 1968.
# Wiliame Katonivere

Wiliame Katonivere es un cap tradicional e òme politic de Fiji, elegit president de la republica en 2021.

## Cap tradicional

En 2013 ven cap de la província de Macoata. Pren lo prefixi onorific Ratu (Ratu Wiliame Katonivere).
# Wilhelm Wien

Wilhelm Carl Werner Otto Fritz Franz Wien :
| Profession: | Fisician |
| País: | Alemanha |
| Data de naissença: | 13 de genièr de 1864 |
| Luòc de naissença: | Fischhausen, Prússia (actualament, Polonha) |
| Data de decès: | 30 d'agost de 1928 |
| Luòc de decès: | Munic, Alemanha |
Wilhelm Carl Werner Otto Fritz Franz Wien (n. en 1864, m. en 1928) foguèt un fisician alemand. Recebèt lo Prèmi Nobel de Fisica en 1911.
# Will Smith

Willard Christopher Smith Jr, pus conegut coma Will Smith (Filadèlfia, 25 de setembre de 1968) es un actor, productor de cinèma e cantaire de hip-hop american. Will Smith coneguèt la notorietat gràcias a la seria televisuala Lo Príncep de Bel-Air e venguèt mai celèbre encara aprèp los films Bad Boys, Independence Day e subretot Men in Black.
# Wilhelm Souchon

Wilhelm Anton Souchon (Leipzig, 2 de junh de 1864 – Brema, 13 de genièr de 1946) èra un amiral alemand de las rasigas occitanas, que comandèt la marina imperiala en mediterranèa e contribuïguèt a la dintrada en guèrra de l'Empèri otoman. Acabèt la guèrra a Kiel ont arribèt pas a estancar la revolucion dels conselhs de marins e obrièrs.

## Referéncias

* ↑ Uganauds sortits de Ribièiras, véser son ascendéncia sus Geneanet.
# Wilhelm von Leeb

Wilhelm von Leeb (5 de setembre de 1876, Landsberg am Lech - 29 d'abriu de 1956, Füssen) es un manescau alemand de la premiera mitat dau sègle XX.
Fiu d'un oficier de l'armada bavaresa, Wilhelm von Leeb s'engatjèt dins l'armada alemanda en 1895. Participèt ansin coma oficier a la repression de la Revòuta dei Boxers (1899-1901) e a la Premiera Guèrra Mondiala (1914-1918). Après 1918, von Leeb demorèt dins l'armada e foguèt nomat generau en 1930. Catolic conservator, èra pauc favorable au nazisme mai Adolf Hitler li donèt de responsabilitats pus importantas gràcias a seis estats de servici exemplars. Participèt ansin a l'ocupacion de Checoslovaquia coma cap d'armada (1938) e a la campanha de Polonha coma cap d'un grop d'armadas (1939).
Opausat a una ataca còntra França, von Leeb foguèt pasmens encargat, tornarmai a la tèsta d'un grop d'armadas, de rompre lei defensas de la Linha Maginot en mai de 1940. Aqueu succès li permetèt de venir manescau. Puei, en 1941, comandèt l'avançada dau grop d'armadas Nòrd de la Wehrmacht. Conquistèt lei regions balticas e enceuclèt Leningrad. Dins aquò, de desacòrds l'opausèron a Hitler a prepaus de la conducha deis operacions dins la region. Lo 15 de genier de 1942, von Leeb perdiguèt son comandament e foguèt plaçat dins la resèrva fins a la fin de la guèrra.
Arrestat en 1945 per leis Estatsunidencs, von Leeb foguèt condamnat a tres ans de preson per un tribunau militar estatsunidenc per crime còntra l'Umanitat. D'efiech, durant l'invasion de l'URSS, aviá transmés a sei subordenats leis òrdres destinats a facilitar l'execucion dei judieus, dei comunistas e dei civius sospichats de resisténcia. Pasmens, la pena foguèt limitada car l'acusacion poguèt pas produrre de documents mostrant un ròtle dirècte de von Leeb dins lei chaples realizats per lei SS dins sa zòna de comandament.

## Liames intèrnes

* Segonda Guèrra Mondiala.
* Wehrmacht.

## Bibliografia

* (en) Valerie Hebert, Hitler's Generals on Trial: The Last War Crimes Tribunal at Nuremberg, University Press of Kansas, 2010.
* (en) Geoffrey P. Megargee, Inside Hitler's High Command, University Press of Kansas, 2000.
# Will Ferrell

Will Ferrell :
| Profession: | actor de cinèma |
| País: | Estats Units d'America |
| Data de naissença: | 1967 |
| Luòc de naissença: | Califòrnia |
John William Ferrell, mai conegut coma Will Ferrell (Irvine, Califòrnia, 16 de julh de 1967) es un actor american. Se revelèt en 1995 gràcias al programa umoristic Saturday Night Live.
# Vauban

Vauban es una comuna francesa, situada dins lo departament de Sòna e Léger e la region de Borgonha.

## Geografia

Vauban Fa partida del Brionnais.
Vauban fait partie du Brionnais.

## Istòria

Vauban: Lo étymologie significa lo val dels bans. Luòc de reünion dels francs liures e dels nòbles, a la vespra de la féodalité e a lo sieu commencement. Èra tanben lo luòc ont los Tournois se desenrotllaven.
Vauban: l'étymologie signifie le val des bans. Lieu de réunion des francs libres et des nobles, à la veille de la féodalité et à son commencement. Elle était aussi le lieu où les Tournois se déroulaient.

## Administracion

Lista deus cònsols successius :
| Periòde | Periòde |
| 2008 | 2014 |
| març de 2001 | 2008 |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 682 | 746 | 741 | 801 | 867 | 844 | 858 | 1 011 | 1 003 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 918 | 1 026 | 1 067 | 1 029 | 1 026 | 952 | 944 | 913 | 922 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 861 | 768 | 688 | 570 | 530 | 513 | 500 | 465 | 402 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 334 | 298 | 294 | 269 | 257 | 215 | 233 | 235 | 238 |
| 2009 | 2010 |
| 238 251 | 235 248 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ Libre Tournois font BNF
* ↑ Livre Tournois source BNF
* Portal de las comunas de França
# Vauban (Marselha)

Vauban es un quartier dau seisen arrondiment de Marselha que s'espandís lòng dau Baloard que li dona son nom.
Lo Canton de Marselha Vauban es un dei cantons administratius dau Conseu Generau dei Bocas de Ròse.
La Plaça centrala dau quartier es la plaça Valèri Bernard, en omenatge au pintor e poèta occitanista.
# Vaubecourt

Vaubecourt es una comuna francesa, situada dins lo departament de Mòsa e la region de Lorena.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Martine Aubry |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 285 | 1 316 | 1 317 | 1 226 | 1 264 | 1 143 | 1 088 | 1 156 | 1 142 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 058 | 1 095 | 1 030 | 946 | 1 020 | 957 | 934 | 876 | 802 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 731 | 661 | 699 | 460 | 477 | 418 | 409 | 378 | 356 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 303 | 280 | 280 | 258 | 248 | 260 | 290 | 302 | 313 |
| 2009 | 2010 |
| 325 334 | 322 331 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França
# Vaucelles

* Vaucelles, una comuna de Calvadòs
* Vaucelles, una comuna de